Met: Brenda Blethyn, Craig Ferguson, Martin Clunes, Tch�ky Karyo, Valerie Edmond, Diana Quick
Draaiboek: Craig Ferguson, gebaseer op n verhaal van Mark Crowdy
Is dit werklik net die Britte wat n begrafnis in n komedie kan integreer sonder dat die humor swart word, die storie sopperig of die atmosfeer verpletter word? Lyk my so. Saving Grace begin sommer met hierdie potensieel sombere soort afskeid, wat naatloos in onder meer Four weddings and a funeral en The full monty gevoeg is.
Grace (Blethyn) se man pleeg selfmoord. Na sy dood kom geheime aan die lig soos wurms wat uit hout uitkruip: sy groot skulde wat nou deur Grace betaal moet word, sy minnares (Quick), noem maar op. Grace se hele status is in die gedrang en die dorpenaars ontferm hulle oor haar. Veel ernstiger is egter die moontlikheid dat haar huis onder haar uit verkoop sal moet word  en sy is verknog daaraan, veral aan die kweekhuis in die agterplaas waarin sy haar pragtige rare orgide� kweek. Sy moet vinnig n plan beraam.
Haar tuinier, Matthew (Ferguson), vra haar om n paar plante se lewens te red. Sien, hy kweek skelm dagga en voorsien so n paar dorpenaars daarvan. Maar omdat hy dit letterlik in die duister moet doen, groei die plante nie te wats nie. Stelselmatig sien Grace die voordeel van di� plantjies in, en sy en Matthew ontruim die kweekhuis vir n grootskaalse hidroponika-aanleg wat dagga van ho� kwaliteit teen verbluffende tempo kan lewer.
Die verkoop daarvan lei tot spannende situasies, wat binne die konteks van die komedie ook die lagspiere laat kriewel. Blethyn het blykbaar n paar niksvermoedende lede van die publiek op hol gehad in die Notting Hill gebied in Londen toe sy (as Grace) haar produk probeer smous het. Sy kon glo nie onderskei tussen gewone mense en die geplante akteurs nie! Die kostuum alleen sou egter genoeg wees om oproer te veroorsaak ...
Natuurlik, in n morele universum, kan Grace nie haar probleme oplos deur n misdaad nie. Maar ek dink nie ek verklap n groot geheim as ek s� dat Grace tog haar huis behou en weer finansieel op die been kom nie. In die proses verander n paar lewens  op gepas komiese wyse! Moet egter nie n realistiese ontknoping verwag nie: dis n lekkerkry-komedie, kyk gewoon daarna en geniet dit!
Blethyn skitter (soos gewoonlik) in die titelrol. n Toneel wat spesiale vermelding verdien, is die een waarin sy haar man se minnares uitvra oor hul sekslewe. Sy word deeglik ondersteun deur n sterk span Britse akteurs. Min van hulle is aan ons bekend, en dis ons verlies. n Meer bekende gesig is di� van Martin Clunes as die daggarokende dokter  ons ken hom as een van televisie se Men behaving badly. En Phyllida Law (Emma Thompson se ma) verdien n Goue Beeldjie in die kategorie Skitterende Aktrise in n Piepklein Rolletjie. As een van die waardige winkeltannies steel sy al vroeg n mens se hart, maar wanneer sy en haar kollega die tee uit Grace se kweekhuis met oorgawe geniet, het jy n paadjie langs jou nodig om in te rol. Maar die hele span laat die vonkelende draaiboek lewe. Die priester (Leslie Philips) wat Nicky (Edmond) bystaan met sy toevallig-gepaste clich�s. Die kroegman se Jacky Collins-weergawe van Kafka se Metamorfose. En daardie posman wat gn sprook sprak nie. Ensovoorts. Groot pret.
Veral vir kykers wat nodig het om terug te sit en te ontspan  met ander woorde, so te s� almal!